## Pravilnik o kriterijima za utvrđivanje naknade šteta počinjenih ribama i drugim morskim organizmima

### NN 101/2002 (30.8.2002.), Pravilnik o kriterijima za utvrđivanje naknade šteta počinjenih ribama i drugim morskim organizmima

# MINISTARSTVO POLJOPRIVREDE I ŠUMARSTVA

1658

Na temelju članka
54. stavka 2. Zakona o morskom ribarstvu (»Narodne novine«, br. 46/97 –
pročišćeni tekst) ministar poljoprivrede i šumarstva donosi

## PRAVILNIK

### O KRITERIJIMA ZA UTVRĐIVANJE NAKNADE ŠTETA POČINJENIH RIBAMA I DRUGIM MORSKIM ORGANIZMIMA

Članak 1.

Ovim Pravilnikom utvrđuju se kriteriji za utvrđivanje visine naknade
štete koju počini fizička ili pravna osoba postupajući suprotno odredbama
Zakona o morskom ribarstvu (»Narodne novine«, br. 46/97 - pročišćeni tekst) i
propisima donesenim na temelju njega.

Članak 2.

(1) Pod štetom u smislu ovoga Pravilnika podrazumijeva se šteta
počinjena na ribama i drugim morskim organizmima postupanjem protivno odredbama
Zakona o morskom ribarstvu i propisima donesenim na temelju njega.

(2) Pod štetom koja je nanesena ribama i drugim morskim organizmima u
smislu ovoga Pravilnika, posebno se podrazumijeva šteta nastala lovom riba i
drugih morskih organizama uz uporabu eksploziva, otrova, sredstava za
omamljivanje ili drugim načinom ili sredstvom kojima se ugrožava njihov
opstanak i razvoj.

(3) Pod štetom koja je nanesena ribama i drugim morskim organizmima u
smislu ovoga Pravilnika, posebno se podrazumijeva i šteta nastala puštanjem ili
bacanjem u ribolovno more, rijeke koje utječu u to more ili jezera povezana s
tim morem, tekuće i krute otpatke proizvodnje i prerade kao i bilo koje druge
tvari i materijale koji uništavaju ribe i druge morske organizme, a posebno one
koje ograničavaju njihov životni prostor i štetno utječu na bioekološke uvjete.

Članak 3.

Pod nedoraslim primjercima, u smislu ovoga Pravilnika, smatraju se ribe
i drugi morski organizmi čija je dužina ispod:

1. Ribe (PISCES)

Arbun (*Pagellus erythrinus*)
                     12 cm

Cipal bataš (*Mugil cephalus*)
                    20 cm

Cipli (*Liza sp., Chelon
sp.*)                        16 cm

Fratar (*Diplodus vulgaris*)                         15 cm

Gof (*Seriola dumerili*)                               45 cm

Grdobina (*Lophius spp.*)                            30 cm

Iglan (*Tetrapturus belone*)                       120 cm

Iglun (*Xiphias gladius*)                             120 cm

Inćun (*Engraulis
encrasicolus*)                    9
cm

Kantar (*Spondyliosoma
cantharus*)           18 cm

Kavala (*Sciaena umbra*)                            30 cm

Kirnje (*Epinephelus spp.*)                          45 cm

Komarča (*Sparus aurata*                           20 cm

List (*Solea vulgaris*)                                  20 cm

Lubin (*Dicentrarchus
labrax*)                    23 cm

Oslić (*Merluccius
merluccius*)                   16 cm

Pagar (*Pagrus pagrus*)                              30 cm

Palamida (*Sarda sarda*)                             45 cm

Papalina (*Sprattus
phalericus*)                     8 cm

Pic (*Diplodus puntazzo*)                            15 cm

Skuša (*Scomber scombrus*)                       18 cm

Srdela (*Sardina pilchardus*)                      10 cm

Šarag (*Diplodus sargus*)                            15 cm

Škrpina (*Scorpaena scrofa*)                       25 cm

Trlja (*Mullus spp.*)                                     11 cm

Tunj (*Thunnus thynnus*)              70 cm ili 6,4 kg

Zubatac (*Dentex dentex*)                           30
cm

2. Rakovi (CRUSTACEA)

Hlap (*Homarus gammarus*)                      24
cm

Jastog (*Palinurus elaphas*)                        24
cm

Rakovica (*Maja squinado*)                        10
cm

Škamp (*Nephrops norvegicus*)                    7
cm

3. Školjke (BIVALVIA)

Jakovljena kapica (*Pecten
jacobaeus*)       10 cm

Kokoš (*Chamelea
gallina*)                       2,5 cm

Kućica (*Ruditapes
decussatus*)                 2,5 cm

Kunjka (*Arca
noae*)                                     5 cm

Prnjavica (*Venus
verrucosa*)                     2,5 cm

Članak 4.

Veličina u smislu ovoga
Pravilnika:

1. za ribe je dužina tijela izmjerena
od vrška glave do kraja ispružene repne peraje (prilog 1.),

2. za rakove je dužina tijela
izmjerena od vrha šiljka (rostruma) do kraja ispružene repne peraje, a za
rakovicu je to širina oklopa (prilog 2.),

3. za školjke je njihov
najveći promjer (prilog 3.)

Članak 5.

Kod utvrđivanja visine
naknade štete u smislu ovoga Pravil­nika cijena jednog (1) kilograma ribe ili
drugih morskih organizama utvrđuje se u iznosu od:

1. Ribe (PISCES)

Arbun (*Pagellus erythrinus*)             80,00 kn/kg

Cipal bataš (*Mugil
cephalus*)            30,00 kn/kg

Cipli (*Liza
sp., Chelon sp.*)               30,00
kn/kg

Fratar (*Diplodus
vulgaris*)              120,00 kn/kg

Gof (*Seriola
dumerili)* 40,00
kn/kg

Grdobina (*Lophius
spp.*)                   50,00 kn/kg

Iglan (*Tetrapturus
belone*)              100,00 kn/kg

Iglun (*Xiphias
gladius*)                    100,00
kn/kg

Inćun (*Engraulis
encrasicolus*)         20,00 kn/kg

Kantar (*Spondyliosoma
cantharus*)  80,00 kn/kg

Kavala (*Sciaena
umbra*)                   80,00 kn/kg

Kirnje (*Epinephelus
spp.)*               100,00 kn/kg

Komarča (*Sparus
aurata*)              120,00 kn/kg

List (*Solea
vulgaris*)                       100,00
kn/kg

Lubin (*Dicentrarchus
labrax*)         120,00 kn/kg

Oslić (*Merluccius
merluccius*)          50,00 kn/kg

Pagar (*Pagrus
pagrus*)                   120,00 kn/kg

Palamida (*Sarda
sarda)*                    40,00 kn/kg

Papalina (*Sprattus
phalericus*)          10,00 kn/kg

Pic (*Diplodus
puntazzo*)                 120,00 kn/kg

Skuša (*Scomber
scombrus*)              40,00 kn/kg

Srdela (*Sardina
pilchardus*)             10,00 kn/kg

Šarag (*Diplodus
sargus*)                 120,00 kn/kg

Škrpina (*Scorpaena
scorfa*)            150,00 kn/kg

Trlja (*Mullus
spp.*)                            50,00
kn/kg

Tunj (*Thunnus
thynnus*)                   80,00 kn/kg

Zubatac (*Dentex dentex*)                120,00 kn/kg

2. Rakovi (CRUSTACEA)

Hlap (*Homarus gammarus*)           200,00 kn/kg

Jastog (*Palinurus elaphas*)             200,00 kn/kg

Rakovica (*Maja squinado*)               40,00 kn/kg

Škamp (*Nephrops norvegicus*)         70,00 kn/kg

3. Školjke (BIVALVIA)

Jakovljena kapica (*Pecten
jacobaeus*) 10,00 kn/kom

Kokoš (*Chamelea gallina*)               40,00 kn/kg

Kućica (*Ruditapes
decussatus*)         50,00 kn/kg

Kunjka (*Arca noae*)                          50,00 kn/kg

Prnjavica (*Venus verrucosa*)             50,00 kn/kg

Članak 6.

Visina naknade štete koja je nanesena ribama i drugim morskim organizmima
u slučajevima iz članka 2. stavka 1. ovoga Pravilnika, utvrđuje se tako da se
količina riba i drugih morskih organizama obračunava po cijeni utvrđenoj u
članku 5. ovoga Pravilnika i zatim množi s koeficijentima i to:

1. organizmi čija je veličina – dužina iznad propisanih u članku 3. –
koeficijent 8,

2. organizmi čija je veličina – dužina ispod propisanih u članku 3. –
koeficijent 15.

Članak 7.

Za ribe i druge morske organizme koji nisu obuhvaćeni člankom 3. ovog
Pravilnika, visina naknade štete u slučajevima iz članka 2. stavka 1. ovoga
Pravilnika utvrđuje se u iznosu od 500,00 kuna po kilogramu.

Članak 8.

Visina naknade štete koja je nastala djelovanjem u smislu članka 2.
stavaka 2. i 3. ovoga Pravilnika utvrđuje se tako da se cijene riba po
kilogramu i drugih morskih organizama navedene u članku 5. ovoga Pravilnika
množe sa slijedećim koeficijentima:

1. organizmi čija je veličina – dužina iznad propisanih u članku 3. –
koeficijent 30,

2. organizmi čija je veličina – dužina ispod propisanih u članku 3. –
koeficijent 60.

Članak 9.

Za ribe i druge morske organizme čije veličine nisu obuhvaćene člankom
3. ovog Pravilnika, visina naknade štete u slučajevima iz članka 2. stavaka 2.
i 3. ovoga Pravilnika utvrđuje se u iznosu od 2.500,00 kuna po kilogramu.

Članak 10.

Iznimno od odredbe članaka 3., 4., 5., 6., 7., 8., i 9. ovoga Pravilnika
visina naknade štete koja je počinjena nedopuštenim sakupljanjem, posjedovanjem
i/ili stavljanjem u promet prstaca *(Lithophaga lithophaga)* utvrđuje se u
iznosu od 5.000,00 kuna za kilogram prstaca.

Članak 11.

(1) Visinu naknade štete koja je nanesena ribama i drugim morskim
organizmima utvrđuju:

1. Službene osobe ovlaštene za provođenje inspekcijskog nadzora iz
područja Zakona o morskom ribarstvu i propisa donesenih na temelju njega – u
slučajevima kada je nastalu štetu moguće utvrditi inspekcijskim nadzorom,

2. Stručno povjerenstvo za utvrđivanje štete nanesene ribama i drugim
morskim organizmima (u daljnjem tekstu: Stručno povjerenstvo) u slučajevima
kada nastalu štetu nije moguće utvrditi inspekcijskim nadzorom.

(2) Stručno povjerenstvo sastoji se od predsjednika, četiri člana i
njihovih zamjenika,

(3) Stručno povjerenstvo iz stavka 1. ovoga članka rješenjem imenuje
ministar poljoprivrede i šumarstva na vrijeme od četiri (4) godine.

Članak 12.

Službene osobe iz članka 11. stavka 1. točke 1. i Stručno povjerenstvo
iz članka 11. stavka 1. točke 2. ovoga Pravilnika štetu utvrđuju zapisnikom
koji je sastavni dio zahtjeva za naknadu štete.

Članak 13.

(1) Troškove rada Stručnog povjerenstva iz članka 11. stavka 1. točke 2.
ovoga Pravilnika snosi fizička ili pravna osoba koja je počinila štetu.

(2) Članovi Stručnog povjerenstva iz članka 11. stavka 1. točke 2. ovoga
Pravilnika za svoj rad u Stručnom povjerenstvu imaju pravo na dnevnice te
naknadu troškova puta i boravka za vrijeme rada na utvrđivanju visine naknade
štete počinjene ribama i drugim morskim organizmima.

Članak 14.

Danom stupanja na snagu ovoga Pravilnika prestaje važiti Pravilnik o
kriterijima za utvrđivanje visine naknade šteta počinjenih ribama i drugim
morskim organizmima (»Narodne no­vine«, br. 73/00).

Članak 15.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-02/02-01/75
Urbroj: 525-1-02-1
Zagreb, 26. kolovoza 2002.

Ministar
**mr. sc. Božidar Pankretić**, v. r.

![](dodatni/358566.gif)

Pravilnik, NN 101/2002-1658